《韵语答永叔内翰》
宋代·梅尧臣

世人作肥字，正如论馒头。
厚皮虽然佳，俗物已可羞。
字法叹中绝，今将五十秋。
近日稍稍贵，追踪慕前流。
曾未三数人，得与古昔俦。
古人皆能书，独其贤者留。
後世不推此，但务於书求。
不知前日工，随纸泯已休。
颜书苟不佳，世岂不宝收。
设如杨凝式，言且直节修。
又若李廷中，清慎实罕侔。
乃知爱其书，兼取为人优。
岂书能存久，贤哲人焉廋。
非贤必能此，惟贤乃为尤。
其余皆泯泯，死去同马牛。
大尹欧阳公，昨日喜疾瘳。
信笔写此语，谓可忘病忧。
黄昏走小校，寄我东郭陬。
缀之辄成篇，聊以助吟讴。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。